

 ประกาศองค์การบริหารส่วนตำบลนนทรี

เรื่อง กำหนดวันตรวจรับงานจ้างโครงการก่อสร้างถนนคอนกรีตเสริมเหล็ก หมู่ 1 และหมู่ 16 ตำบลนนทรี

-------------------------------

 ตามที่องค์การบริหารส่วนตำบลนนทรี ได้ทำสัญญาจ้างโครงการก่อสร้างถนนคอนกรีตเสริมเหล็กหน้าโรงเรียนบ้านหนองอนามัย หมู่ 1 และโครงการก่อสร้างถนนคอนกรีตเสริมเหล็ก (ขยายไหล่ทาง) จากถนนสุวรรณศร 33 – เข้าบ้านหนองดุม หมู่ 16 ตำบลนนทรี รายละเอียด ดังนี้

 1. โครงการก่อสร้างถนนคอนกรีตเสริมเหล็กหน้าโรงเรียนบ้านหนองอนามัย หมู่ 1 ทดสอบความหนาแน่นถนนเดิม กว้าง 4 เมตร ยาว 46 หนา 15 เซนติเมตร หรือมีพื้นที่ก่อสร้างไม่ต่ำกว่า 184 ตารางเมตร ตามรูปแบบโยธาธิการและผังเมือง จังหวัดปราจีนบุรี พร้อมป้ายโครงการ 1 ป้าย เป็นเงิน 99,000.- บาท

 2. โครงการก่อสร้างถนนคอนกรีตเสริมเหล็ก (ขยายไหล่ทาง) จากถนนสุวรรณศร 33 - เข้าบ้านหนองดุม หมู่ 16 ขนาดความกว้าง 2 เมตร ยาว 334 เมตร หนา 15 เซนติเมตร หรือมีพื้นที่ก่อสร้างไม่ต่ำกว่า 668 ตารางเมตร ใส่เหล็กเสริมคอนกรีต RB15 ความยาว 0.5 ม. เชื่อมกับถนนเดิม จำนวน 332 จุด ทดสอบความหนาแน่นถนนเดิม 95% Standard พร้อมป้ายโครงการ 1 ป้าย (ต่อเนื่อง) เป็นเงิน 378,000.-บาท

กับห้างหุ้นส่วนจำกัด ปราจีนกระต่ายทอง ตามสัญญาจ้างเลขที่ 4/2560 ลงวันที่ 1 พฤษภาคม 2560 รวม 2 โครงการ เป็นจำนวนเงิน 477,000.- บาท (สี่แสนเจ็ดหมื่นเจ็ดพันบาทถ้วน) กำหนดส่งมอบงานภายในวันที่ 15 กรกฎาคม 2560 นั้น

 บัดนี้ ผู้รับจ้างได้ทำการส่งมอบงานโครงการดังกล่าวแล้ว เมื่อวันที่ 14 กรกฎาคม 2560 องค์การบริหารส่วนตำบลนนทรี จึงขอแจ้งมาเพื่อประชาสัมพันธ์ให้ทราบ ว่าคณะกรรมการตรวจการจ้างจะทำการตรวจรับงานจ้าง ภายในวันที่ 20 กรกฎาคม 2560 เวลา 10.00 น. ณ สถานที่ก่อสร้าง .

จึงเรียนมาเพื่อประชาสัมพันธ์ ให้ทราบโดยทั่วกัน

 ประกาศ ณ วันที่ 19 เดือน กรกฎาคม พ.ศ. 2560

 ประเสริฐ แววนำ

 ( นายประเสริฐ แววนำ )

 นายกองค์การบริหารส่วนตำบลนนทรี